b'\n_START_ARTICLE_\nHenri d\'Orl\xc3\xa9ans, duce de Aumale\n_START_SECTION_\nPrimii ani\n_START_PARAGRAPH_\nPrin\xc8\x9bul Henri s-a n\xc4\x83scut la Palais Royal din Paris. La v\xc3\xa2rsta de opt ani a mo\xc8\x99tenit o avere estimat\xc4\x83 la 66 de milioane de livre (aproximativ 200 de milioane de \xc2\xa3 ast\xc4\x83zi) \xc8\x99i terenuri de la na\xc8\x99ul s\xc4\x83u, Louis al VI-lea Henri de Bourbon-Cond\xc3\xa9, ultimul prin\xc8\x9b de Cond\xc3\xa9. De asemenea, Henri a mo\xc8\x99tenit faimosul Castel Chantilly \xc8\x99i domeniile Saint-Leu, Taverny, Enghien, Montmorency \xc8\x99i Mortefontaine. \xc8\x98i-a f\xc4\x83cut studiile la colegiul "Henri IV" din Paris \xc3\xaenainte de a intra \xc3\xaen armat\xc4\x83 la 16 ani cu rangul de c\xc4\x83pitan de infanterie.\n_START_SECTION_\nCariera militar\xc4\x83 \xc8\x99i exilul\n_START_PARAGRAPH_\nS-a distins \xc3\xaen timpul invaziei franceze din Algeria. \xc3\x8en 1847 a devenit locotenent-general \xc8\x99i a fost numit guvernator general al Algeriei, pozi\xc8\x9bie pe care a de\xc8\x9binut din 27 septembrie 1847 p\xc3\xa2n\xc4\x83 la 24 februarie 1848._NEWLINE_Dup\xc4\x83 Revolu\xc8\x9bia de la 1848 din Fran\xc8\x9ba, a fost \xc3\xaenlocuit de Thomas-Robert Bugeaud \xc3\xaen func\xc8\x9bia de guvernator \xc8\x99i s-a retras \xc3\xaen Anglia pentru 23 de ani unde s-a \xc3\xaendeletnicit cu studii istorice \xc8\x99i militare. Este autorul Histoire des princes de Cond\xc3\xa9,  a cercer\xc4\x83rilor asupra La Captivit\xc3\xa9 du roi Jean Le Si\xc3\xa8ge d\'Al\xc3\xa9sia \xc8\x99i a studiilor privind infanteria u\xc8\x99oar\xc4\x83 \xc8\x99i Austria publicate de "Revue des Deux Mondes". _NEWLINE_\xc3\x8en 1861, \xc3\xaentr-o bro\xc8\x99ur\xc4\x83 intitulat\xc4\x83 Scrisoare despre istoria Fran\xc8\x9bei adresat\xc4\x83 prin\xc8\x9bului Napol\xc3\xa9on, el a r\xc4\x83spuns vehement Prin\xc8\x9bului Napol\xc3\xa9on, v\xc4\x83rul \xc3\xaemp\xc4\x83ratului Napoleon al III-lea, care \xc3\xaentr-un discurs la Senat pe 1 martie a atacat violent membri ai familiilor regale acuz\xc3\xa2ndu-i de tr\xc4\x83darea "steagului lor, cauzei lor \xc8\x99i a prin\xc8\x9bului lor pentru o popularitate personal\xc4\x83 fals\xc4\x83". Bro\xc8\x99ura a fost confiscat\xc4\x83 \xc8\x99i editorul \xc8\x99i cel care a imprimat-o au fost condamna\xc8\x9bi. \xc3\x8en 1865, guvernul imperial s-a opus, de asemenea, public\xc4\x83rii Histoire des princes de Cond\xc3\xa9, care totu\xc8\x99i a fost publicat \xc3\xaen 1869._NEWLINE_La izbucnirea r\xc4\x83zboiului franco-prusac, \xc8\x99i-a oferit voluntar serviciile pentru armata francez\xc4\x83, dar oferta sa a fost refuzat\xc4\x83. Ales deputat de Oise la 8 februarie 1871 s-a \xc3\xaentors \xc3\xaen Fran\xc8\x9ba. La 6 octombrie 1873 a prezidat \xc3\xaen calitate de decan al generalilor de divizie, la Marele Trianon de la Versailles, consiliul de r\xc4\x83zboi care l-a condamnat la moarte pe mare\xc8\x99alul Bazaine - comandant \xc8\x99ef al armatei la 13 august 1870 - care la 17 octombrie a \xc3\xaencercat s\xc4\x83 explice capitularea de la Metz din 27 octombrie 1870: "Nu am avut nici un guvern (legal); nu m-am condus dec\xc3\xa2t de con\xc8\x99tiin\xc8\x9ba mea"._NEWLINE_A fost numit comandant al corpului VII de armat\xc4\x83 la Besan\xc3\xa7on \xc8\x99i s-a retras din via\xc8\x9ba politic\xc4\x83; \xc3\xaen 1879 a devenit inspector-general al armatei. Actul excep\xc8\x9biilor care a trecut \xc3\xaen 1883 a lipsit to\xc8\x9bi membrii familiilor care au domnit \xc3\xaen Fran\xc8\x9ba de pozi\xc8\x9biile lor militare. \xc3\x8en consecin\xc8\x9b\xc4\x83, ducele de Aumale a fost pus pe lista de \xc8\x99omeri._NEWLINE_\xc3\x8en prim\xc4\x83vara anului 1897 la v\xc3\xa2rsta de 75 de ani s-a dus s\xc4\x83-\xc8\x99i petreac\xc4\x83 c\xc3\xa2teva zile la Zucco, Sicilia unde a decedat.'